Queiggaghyn y Pholynn

She aarheynn reiragh jeh'n cheim s'yrjey 'sy Pholynn veih'n 14oo eash eh yn queiggey (, ). Ren lhiassaghyn gurneilys ynnydagh y Pholynn, hie er nyn noltey 'sy vlein 1998 as hie magh er bree er 1 Jerrey Geuree 1999, cur shey queiggaghyn jeig er bun. V'ad currit er bun ayns ynnyd henn wheiggaghyn Phobblaght Heayagh y Pholynn hie magh er nyn groo er 1 Jerrey Souree 1975.

Ta enmyn ny h-ardjyn shenndeeagh as çheer-oaylleeagh currit er ny queiggaghyn noa-emshyragh. Roish y vlein 1998 va enmyn ny preeu-valjyn currit er ny shenn wheiggaghyn.

Ta'n eaghtyrys reiragh er keim ny queiggaghyn rheynnit magh eddyr kiannoort (voivode ny wojewoda y Pholynnish) ta goll er pointeil ec y reiltys ashoonagh, çhionnal reiht (sejmik), as coonseil chiannoortagh ta reiht ec y çhionnal shen. She marszałek województwa (marshyl y wheiggey) yn ennym ta currit er fer ny ben toshee y choonseil chiannoortagh. Ta ny queiggaghyn hene goll er rheynn magh ayns coondaeghyn (powiat) as baljaghtyn (gmina).

Ny queiggaghyn
Cummaghtyn reiragh
Ta currymyn as cummaghtyn er keim y wheiggey goll er rheynn magh eddyr y chiannoort, y sejmik as y choonseil chiannoortagh. Er y chooid smoo, ta ny h-undinyssyn shen nyn soie ayns un chaayr, agh ayns Queiggaghyn Kujawy-Pomorze as Lubusz ta oikyn y chiannoort soit ayns caayryn raad nagh vel oikyn y choonseil chiannoortagh as y sejmik. Ta preeu-valjyn ny queiggaghyn enmyssit 'sy taabyl shoh heese.

Ta'n voivode, ny kiannoort, pointit ec yn Ard-Hirveishagh as she ynnydagh ardjynagh yn ard-reiltys t'ayn. T'eh gobbraghey myr fer toshee undinyssyn yn ard-reiltys er y cheim ardjynagh (lheid as shirveishyn ny meoiryn-shee as y çhirveish vooghee, oikyn kiedyn troailt, as scruteyraghtyn elley er lheh). Myrane lesh shen, t'eh stiurey shellooghyssyn yn ard-reiltys 'syn ard, goaseiraghey obbragh y reiltys ynnydagh, co-ordaghey immeeaghtyn ayns sauçhys y theay as coadey yn çhymmyltaght, as ta cummaghtyn er lheh echey ayns traa gear-cheimyn. Ta'n ennym urząd wojewódzki currit er oikyn y chiannoort.

Ta'n sejmik goll er reih dagh kiare bleeaney, ec traa cheddin ny reihyssyn da ny coondaeghyn as ny baljaghtyn. T'eh cur magh fo-leighyn, goaill stiagh strateyshyn lhiassaghey as claare argidoil y wheiggey. Myrane lesh shen, t'eh reih yn marszałek as olteynyn elley y choonseil chiannoortagh.

Ta'n choonseil chiannoortagh (zarząd województwa), fo stiurey y marszałek, draghtey yn chlaare argidoil as strateyshyn lhiassaghey, cooilleeney briwnyssyn y sejmik, stiurey shellooghys y wheiggey, as dellal lesh cooid vie jeh'n pholasee ardjynagh, goaill stiagh stiurey argid veansal yn Unnaneys Oarpagh. She urząd marszałkowski yn ennym ta currit er ny h-oikyn shen.

Caslys-çheerey as taabyl ny queiggaghyn

+ Coadan:Poland administrative division 1999 literki.pngQueiggaghyn y Pholynn veih'n vlein 1999 Aagherrid Armys Coad Recortyssyn carbyd Queiggey Preeu-valley Eaghtyr km² Earroo yn phobble (31 Nollick, 2003) Earroo yn phobble (30 M. Souree, 2004) DS 50px 02 D Y Tileesh Eeaghtyragh (dolnośląskie) Wrocław 19 947.76 2 898 313 2 895 729 KP 50px 04 C Kujawy-Pomorze (kujawsko-pomorskie) Bydgoszcz¹Toruń² 17 969.72 2 068 142 2 067 548 LU 50px 06 L Lublin (lubelskie) Lublin 25 114.48 2 191 172 2 187 918 LB 50px 08 F Lubusz (lubuskie) Gorzów Wielkopolski¹Zielona Góra² 13 984.44 1 008 786 1 009 177 LD 50px 10 E Łódź (łódzkie) Łódź 18 219.11 2 597 094 2 592 568 MP 50px 12 K Y Pholynn Veg (małopolskie) Kraków 15 144.10 3 252 949 3 256 171 MA 50px 14 W Mazowsze (mazowieckie) Warszawa 35 597.80 5 135 732 5 139 545 OP 50px 16 O Opolskie Opole 9 412.47 1 055 667 1 053 723 PK 50px 18 R Podkarpacie Rzeszów 17 926.28 2 097 248 2 097 325 PD 50px 20 B Podlasie (podlaskie) Białystok 20 179.58 1 205 117 1 204 036 PM 50px 22 G Pomorze (pomorskie) Gdańsk 18 292.88 2 188 918 2 192 404 SL 50px 24 S Y Tileesh (śląskie) Katowice 12 294.04 4 714 982 4 707 825 SW 50px 26 T Święty Krzyż‎ Kielce 11 672.34 1 291 598 1 290 176 WM 50px 28 N Warmia-Mazury (warmińsko-mazurskie) Olsztyn 24 202.95 1 428 885 1 428 385 WP 50px 30 P Y Pholynn Vooar (wielkopolskie) Poznań 29 825.59 3 359 932 3 362 011 ZP 50px 32 Z Pomorze Heear (zachodniopomorskie) Szczecin 22 901.48 1 696 073 1 695 708  (¹) – soiag y chiannoort, (²) – soiag y sejmik as y marszałek

Jeeagh er neesht
 Caslys-çheerey ardjyn y Pholynn
 Aarheynnyn reiragh y Pholynn (veih Commishoon er Stundayrtaghey Enmyn Çheer-oaylleeagh Çheumooie jeh'n Pholynn 
 Caslys-çheerey oikoil lesh Ard-Oik y Gheodeseeaght as y Chaartgraafeeaght


Pholynn 1
Queiggaghyn, Pholynn
Ronney:Rollaghyn aarheynnyn y Pholynn